সারা দেশের শিক্ষা প্রতিষ্ঠানে শোক  চট্টগ্রামের মিরসরাইয়ে সড়ক দুর্ঘটনায় নিহতদের স্মরণে আজ দেশের সব শিক্ষা প্রতিষ্ঠানে শোক কর্মসূচি পালন করা হবে। শিক্ষা মন্ত্রণালয়ের সিনিয়র তথ্য কর্মকর্তা সুবোধ চন্দ্র ঢালী সংবাদ মাধ্যমকে এ তথ্য জানিয়ে বলেন, এ বিষয়ে শিক্ষা মন্ত্রণালয় থেকে একটি নির্দেশনা জারি করা হয়েছে।  শিক্ষা প্রতিষ্ঠানগুলোর শিক্ষক, শিক্ষার্থী ও কর্মচারীরা কালোব্যাজ ধারণ করবেন। এছাড়া নিহতদের আত্মার মাগফিরাত কামনায় শিক্ষা প্রতিষ্ঠানগুলোতে দোয়া ও প্রার্থনার আয়োজন করা হবে।